బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Bigg Boss Elimination: ‘నా మాటే శాసనం’.. ప్చ్!! ఎలిమినేషన్ లేదట!
Bigg Boss 3 Telugu: బిగ్ బాస్ సీజన్3 ఆరోవారం ఎలిమినేషన్స్ ఆసక్తికరంగా మారాయి. మొదట ఎలిమినేషన్‌కి ఆరుగురు కంటెస్టెంట్స్ నామినేట్ కాగా.. ముగ్గుర్ని సేవ్ చేసి.. మరో ముగ్గుర్ని నామినేషన్‌లోకి నెట్టారు.
Samayam Telugu | Updated:
Sep 1, 2019, 06:21PM IST
Bigg Boss Elimination: ‘నా మాటే శాసనం’.. ప్చ్!! ఎలిమినేషన్ లేదట!
‘‘ఎలిమినేషన్ లేకపోవడం ఏంటి? మరి వారం రోజులుగా పనికట్టుకుని ఓట్లు వేస్తున్నవాళ్లంతా పిచ్చోళ్లా..? గత సీజన్‌లో కూడా ఇదే చేశారు. ఎలిమినేషన్ అంటూ పెద్ద బిల్డర్ ఇస్తారు.. దాని కోసం వారం మొత్తం టాస్క్‌లు.. కొట్టుకోవడాలు తిట్టుకోవడాలు.. నామినేషన్స్.. తరువాత ఎలిమినేషన్స్.. వాటికి ఓటింగ్. ఇలా చాలా హంగామానే చేస్తారు. తీరా కోట్ల మంది ఓట్లు వేసిన తరువాత చెప్పపెట్టకుండా నామినేషన్ లేదు అంటే సరిపోతుందా?’’ ఇలా బిగ్ బాస్ ఓటర్స్ సీరియస్ అయ్యే సందర్భంగా రానే వచ్చింది.
Read Also: బిగ్‌ బాస్‌లో యాంకర్ శిల్పా చక్రవర్తి.. వైల్డ్ కార్డ్ ఎంట్రీ!
ఆరోవారంలో ఎలిమినేషన్‌కి మొదట రాహుల్, రవికృష్ణ, వరుణ్ సందేశ్, మహేష్ విట్టా, పునర్నవి, హిమజ ఈ ఆరుగురు కంటెస్టెంట్స్ నామినేట్ కాగా.. వీరిలో ముగ్గుర్ని తప్పించారు బిగ్ బాస్. రాహుల్, రవికృష్ణ, వరుణ్ సందేశ్ సీక్రెట్ టాస్క్‌లు ఇచ్చి నామినేషన్ నుండి బయటపడేశారు. మిగిలిన మహేష్ విట్టా, పునర్నవి, హిమజ ప్రస్తుతం ఎలిమినేషన్‌లో ఉన్నారు.
ఈ ముగ్గుర్నీ సేవ్ చేయాలంటే ఓట్లు గుద్దండి అంటూ వారం రోజులుగా పెద్ద ఎత్తున హాట్ స్టార్ వేదికగా ప్రచారం చేస్తున్నారు. అయితే బిగ్ బాస్ లీక్స్ ప్రకారం ఆరోవారంలో అసలు నామినేషన్స్ లేదని తెలుస్తోంది.
Read Also: రమ్యకృష్ణ కోసం ‘బిగ్ బాస్’ ఫ్యాన్స్ నాగార్జునకు రిక్వెస్ట్
బిగ్ బాస్‌ హోస్ట్‌గా ప్రస్తుతం నాగార్జున ప్లేస్‌లో రమ్యక్రిష్ణ హోస్ట్ చేస్తున్నారు. నాగ్ బర్త్ డే టూర్‌లో ఉండటంతో అతని ప్లేస్‌లో శని, ఆదివారాల్లో హోస్ట్ చేసేందుకు రమ్యక్రిష్ణ ఎంట్రీ ఇచ్చింది. అయితే బిగ్ బాస్ ఫార్ములా ప్రకారం ఎలిమినేషన్‌లో ఉన్న కంటెస్టెంట్స్‌ను ఆదివారం నాడు ఇంటి నుండి పంపిస్తుంటే.. శనివారం నాడు ఎలిమినేషన్‌లో ఉన్నవారిలో సేవ్ అయ్యిందెవరన్నది రివీల్ చేస్తారు. అయితే శనివారం నాటి ఎపిసోడ్ ఈ ముగ్గురిలో ఎవరు సేవ్ అన్నది చెప్పలేదు. రేపు ఎలిమినేషన్ ఉంటుంది అంటూ మరింత సస్పెన్స్ క్రియేట్ చేశారు. అయితే హోస్ట్ రమ్యక్రిష్ణ ఎలిమినేషన్‌లో ఉన్న కంటెస్టెంట్‌కి బంపర్ ఆఫర్ ఇచ్చి.. వాళ్లను ఎలిమినేషన్ నుండి సేవ్ అయినట్టుగా ప్రకటిస్తున్నట్టు తెలుస్తోంది.
కాగా ఈవారం ఎలిమినేషనే లేదంటున్నారు బిగ్ బాస్ సీజన్ 2 కంటెస్టెంట్ మహేష్ కత్తి. సీజన్ 3 ప్రారంభం నుండి కంటెస్టెంట్స్‌తో సహా.. ఎలిమినేషన్‌కి సంబంధించిన లీక్‌లను ముందే అందిస్తున్న కత్తి మహేష్.. ఈవారం ఎలిమినేషన్ ఉండదు. మహేష్ కత్తి, పునర్నవి, హిమజలు సేఫ్ అంటూ పోస్ట్ పెట్టారు. మరి ఇది నిజమేనా? ఆరోవారంలో ఎలిమినేషన్ లేదా? అన్నది మరికొన్ని గంటల్లో తేలిపోనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.